วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
4 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดลบ 1,332.24 จุด (-8.38 จุด,-0.63%) กรอบ 1,330-1,338 จุด มูลค่าการซื้อขาย  14,582.613 ล้านบาท เรียงลำดับมูลค่าการซื้อขาย COMM BANK FOOD ICT ENERG TRANS CONMAT HELTH PROP ตามลำดับ
ตลาดภูมิภาคปรับลง [Nikkei225-1.92%][FBMKLCI -0.33%][HSI -1.12%][SSE -1.19%][TAIEX -0.68%] อย่างหนักในวันนี้ หลังจากธนาคารกลางยุโรป (ECB) ประกาศมาตรการกระตุ้นน้อยกว่าที่ตลาดคาดการณ์ไว้ ซึ่งส่งผลให้ตลาดหุ้นในต่างประเทศดิ่งลงอย่างหนักเมื่อคืนนี้
โดยเป็นการตัดสินใจขยายระยะเวลาในการซื้อสินทรัพย์ของธนาคารกลางยุโรปแทนที่จะเพิ่มวงเงินในการซื้อพันธบัตรรายเดือน นอกจากนี้ ตลาดยังซึมซับกับแนวโน้มการปรับขึ้นอัตราดอกเบี้ยของธนาคารกลางสหรัฐที่จะจัดการประชุมในวันที่ 15-16 ธ.ค.นี้ โดยวานนี้ นางเจเน็ต เยลเลน ประธานเฟดแถลงต่อคณะกรรมาธิการเศรษฐกิจร่วมของสภาคองเกรสสหรัฐว่า เธอมีความพร้อมที่จะปรับขึ้นอัตราดอกเบี้ยในการประชุมเดือนนี้ เนื่องจากเศรษฐกิจสหรัฐกำลังปรับตัวดีขึ้น 
ปัจจัยไทย รองนายกรัฐมนตรีด้านเศรษฐกิจ นายสมคิด จาตุศรีพิทักษ์ เปิดเผยหลังการประชุมคณะกรรมการพัฒนาการค้าระหว่างประเทศ เน้นการปรับโครงสร้างทางการค้าและการเดินตลาดเชิงรุก พร้อมทั้งตั้งเป้าผลักดันการส่งออกในปี 59 ให้โต 5% จากฐานปีนี้ต่ำ
 
แนวโน้มตลาดและหุ้นที่น่าสนใจ
ซื้อระยะสั้นเล่นรอบ เน้นยืนแนวรับ 1,333 แนวต้าน 1,345 จุด
แนวโน้มภาคบ่ายเชิงเทคนิค: ดัชนีอยู่ในช่วงทดสอบแนวรับ 1,333 จุดหากยืนได้แนะนำ ซื้อระยะสั้นเล่นรอบ โดยมีแนวต้านที่ 1,345 จุด หากยืนไม่ได้ มีโอกาสปรับตัวลงต่อทดสอบ 1,323 จุด
 
CSS (ราคาปิดภาคเช้า 4.38)
ซื้อระยะสั้นเล่นรอบ 4.40-4.36 บาทแนวต้านระหว่างวัน 4.50/ 4.58 บาทระดับราคาวานนี้ ปิดจุดสูงของวันด้วยแท่งเทียนHammer เป็นสัญญาณเริ่มต้นการกลับตัวขึ้นทดสอบแนวต้านSMA5 วัน 4.58 บาทในรูปแบบ V-Shape   
 
BMCL (ราคาปิดภาคเช้า 2.02)
แนะนำซื้อ ราคาสามารถยืนเหนือแนวรับสำคัญ 2.00 บาทได้ต่อเนื่อง พร้อมมีปริมาณการซื้อขายในสัปดาห์ที่โดดเด่น มีโอกาสปรับขึ้นทดสอบ 2.20/2.38 บาท 
 
ข่าวภาคเช้า (IQ)
– BIG ตั้งเป้าปี 59 กำไรนิวไฮต่อเนื่อง รายได้โตราว 10%
– VIG เล็งจ่ายปันผลครั้งแรกจากผลประกอบการปี 58 หลังล้างขาดทุนสะสม 50 ล้านบาท
– TNITY เผยมีดีล IPO และ PP 7-9 ดีล, ดีล IB 7-9 ดีล
– TRUE เริ่มให้บริการ 4G ธ.ค.นี้ ครอบคลุม 76 จ. หลังรับมอบใบอนุญาตแล้ว
– HMPRO ทุ่มกว่า 136 ล้านบาท ปรับ 2 สาขา หวังหนุนยอดขาย 62 ล้านบาท/เดือน/สาขา
– สมคิด เผยตั้งเป้าผลักดันส่งออกปี 59 โต 5%